ན་ནིང་ཀོ་རི་ཡའི་གཙུག་ལག་སློབ་གྲྭ་ཞིག་གི་དགེ་རྒན་ཡིན་ཟེར་མཁན་ཞིག་དང་ཐུག་བྱུང༌།ཁོ་རང་གིས་བཅོམ་ལྡན་འདས་ཀྱི་ལོ་རྒྱུས་འབྲི་ཡི་ཡོད་ཟེར།བཅོམ་ལྡན་འདས་ཀྱི་ལོ་རྒྱུས་འབྲི་དུས་དཔེ་ལྟ་ས་དེ་རྒྱལ་བ་རིན་པོ་ཆེ་ལ་བལྟ་ཡི་ཡིན་ཟེར།ང་ཧོན་འཐོར་སོང༌།གྲངས་མེད་གསུམ་གྱི་ཚོགས་བསགས་ནས་ཐུན་མོང་གི་སྣང་ངོ་ལ་སྐུ་ཚེ་འདིར་གསར་དུ་སངས་རྒྱས་མཁན་གྱི་དེ་འདྲའི་སྐྱེས་བུ་དམ་པ་དེའི་རྣམ་ཐར་དེ་ང་མི་ཕལ་པ་ཕལ་རྐྱང་ཞིག་ལ་དཔེ་ག་འདྲ་བལྟ་དགོས་རེད།རྩ་བ་ཉིད་ནས་ཡོང་གི་ཡོད་མ་རེད་ཅེས་ལབ་པ་ཡིན།དེ་ག་རེའི་ལན་པ་རེད་ཟེར་ན།ཐེག་པ་ཆེན་པོའི་གཞུང་ནས་གསུངས་པའི་སྐུ་བཞིའི་རྣམ་གཞག་ཆོས་སྐུ།ལོངས་སྐུ།སྤྲུལ་སྐུ།སྤྲུལ་སྐུའི་ནང་གི་སྐྱེ་བ་སྤྲུལ་སྐུ་ལ་སོགས་པ་དེ་ཚོའི་རྣམ་གཞག་མི་ཤེས་མཁན་ཞིག་ལ་ཁག་མི་འདུག